A NETFLIX SAJÁT GYÁRTÁSÚ SOROZATA
12. EPIZÓD
Miért csinálja ezt őfelsége?
Miért kell az anyakirálynőhöz mennem?
Az elmúlt 20 évben egyszer sem hívatott.
Honnan tudhatnám?
Alig hiszem el, hogy ez történik.
Kérem, öltözzön fel, felség! Nincs sok időnk.
Goo Hae-ryung!
- Hogy kerülsz ide? - Az anyakirálynőhöz megyek.
Te is, felség?
Miért áll itt? Sietnünk kell!
Egek, miért nem hallgat rám?
Felség, igyekezzünk! Erre!
Menj, és állj oda!
Mi ütött belé?
Még ünnepnapokon is csak egy eunuchot küld.
Miért látogat meg most ilyen hirtelen?
Már odakint vár, felség.
Nem kell kapkodni.
Csak jót tesz neki,
ha megáztatja a reggeli harmat.
Elnézést, hogy sokáig kellett várni!
Most már bemehetnek.
Menj, és kövesd őket!
Tessék?
Menj be!
Felség, remélem, jól vagy.
Igen.
A te egészséged is jól szolgál?
Igen. Neked köszönhetően.
Üljetek le!
Remélem, nem zavartalak meg,
hogy ilyen korán jöttem hozzád.
Egyáltalán nem.
Jólesik, hogy meglátogatsz.
Szinte sosem látlak,
még a születésnapomon sem.
Elnézést kérek! A kormányzati ügyek nagyon lefoglalnak,
ezért nem tudtalak meglátogatni.
Megértem.
Igaz, hogy a koronaherceg
régensként sok mindenről intézkedik,
de biztos vagyok benne,
hogy neked is számos dolgod akad.
Látom, nagyon bánt ez a dolog,
és szörnyen érzem magam, amiért elhanyagoltalak.
Mostantól sűrűbben foglak látogatni.
Minden reggel ilyen tájban eljövök,
és lerovom a tiszteletemet.
Mit szólsz hozzá?
Fiúként kötelességed anyádat gyakran meglátogatni
és leróni a tiszteletedet.
Az ajánlatodat nem utasítom vissza.
Várni fogom a látogatásodat minden reggel ilyen tájban.
Felség, a reggelije elkészült.
- Menjünk a szobájába! - Nem.
Részt akarok venni a mai királyi tanórán. Készüljetek!
Még egy óra hátravan reggel hétig,
az oktatók még nem érkeztek meg.
Akkor valaki sürgesse meg őket!
A koronaherceget tanítják.
Érkezzenek korán, és gyakoroljanak!
Igen. Ahogy parancsolja, felség!
Az oktatásra ne teherként gondolj! Tanulj szorgalmasan!
A te korodban én kihagytam a reggelit,
és a tanórákra mentem.
Nem felejtem el.
Jól van.
A második főminiszter is eljön?
Igen, minden nap ott van velem.
Dowon!
Hat viselkedésforma van,
amit egy király sosem követhet el.
Az első: ne lelje örömét abban, ha legyőz valakit!
A második: ne érezze kínosnak, ha a hiányosságairól hall!
A harmadik: ne mondjon ékesszóló kifogásokat!
A negyedik: ne dicsekedjen éleselméjűségével!
Az ötödik: másokat ne fenyegessen hatalmával!
A hatodik: ne legyen zsémbes és makacs!
Úgy nevezik: Kunszangjugphje, a hat viselkedésforma,
amit a királynak kerülnie kell.
KUNSZANGJUGPHJE: HAT ELÍTÉLT VISELKEDÉS
Ezt hallva
eszembe jut a múltam.
Hadd kérdezzek valamit!
Rám melyik igaz a hat elítélt viselkedésformából?
Legyetek őszinték!
Csak így tudatosulhat a hibám, és így kerülhetem el a jövőben.
Felség, ezt szükségtelen kérdezni.
Én még sosem láttam,
hogy elítélendően viselkedett volna
az elmúlt 20 évben, amióta önt szolgálom.
Így van. Nem kell javítania semmin.
Dowon, te is így véled?
Tessék?
Én...
Felség, azt hiszem,
három igaz rád a hat elítélt viselkedésformából.
Azt mondtad, "három"?
Három a hatból?
Igen.
Hatból hármat észleltem rajtad.
A te szemedben ennyire rossz király vagyok?
A hat elítélt viselkedésforma
nem a hibákról szól.
Csupán viselkedésmódok, amiktől a királynak tartózkodnia kell.
Akkor magyarázd el, miért hiszed, hogy én hatból hármat elkövettem!
Először is,
megfenyegetted a történészeket,
hogy ne lépjenek be a szobádba.
Vagyis örömödet lelted mások legyőzésében.
Másodszor,
elrendelted, hogy a Kancellária vizsgálódjon a történészek ellen.
Visszaéltél a hatalmaddal, hogy az alattvalókat irányítsd.
És harmadszor...
Miután bebörtönöztél egy női történészt,
mert hallgatózott nálad,
azzal bünteted, hogy idehívtad reggel öt órakor.
Ezzel bebizonyítottad,
hogy engesztelhetetlen vagy.
Értem. Nagyon őszinte vagy. Rám ütöttél.
Megérdemled, hogy az ország hercege légy.
Igen, felség. Nagyon őszinte és szókimondó.
Önre hasonlít.
Felség!
Elment az esze?
Hogy mondhatott ilyet?
A hat elítélt viselkedésforma? A hatból három?
De igaz, hogy apám hibázott.
Mellesleg, ő mondta, hogy legyek őszinte.
Tényleg azt hiszi, komolyan gondolta?
"Mondd, hogy sosem hibáztam,
nem számít, hányszor kérdezem!" Ő így értette.
Hogy nem jött rá erre?
Akárhogy is, de megdicsért...
Az nem dicséret volt.
"Most annyiban hagyom, de egy nap majd megleckéztetlek."
A szemén láttam, hogy ezt gondolja.
Hát nem tudja, hogy őfelsége milyen haragtartó?
Jaj nekem!
Mit tettem előző életemben, hogy végül eunuch lettem...
Jaj, egek! Úgy sajnálom magam!
Sam-bo!
Amikor azokat a dolgokat mondtam,
hogy reagált Hae-ryung?
Meghatották a szavaim?
El volt bűvölve?
Mondd már!
Mi az? Miért...
Miért nem mondod el? Hogy reagált?
Sam-bo!
Felség, kérlek, ne haragudj Dowonra azért, amit mondott!
Először volt a tanórán,
és találkozott a hivatalnokokkal.
Hibázott, mert túl lelkes volt.
Nem kell megvédened.
Úgy gondolta, itt az alkalom, hogy megszóljon.
- Eddig hogy bírta ki? - Felség!
Nem mondom, hogy rosszul tette.
Azt hittem, hogy csak egy bolond, aki szerelmes regényeket ír.
De igazán intelligens és törekvő férfi.
Az alma nem esett messze a fájától.
Majd én intézem az államügyeket. Pihenj le!
És látogasd meg a feleségedet!
Igen, felség.
Én visszamegyek a Királyi Rendeletek Hivatalába.
Gyere velem!
Mától kezdve minden találkozómra elkísérsz.
Ez mit jelent?
Ezt hogy értette őfelsége?
Mikor egyeztem bele?
- Mikor? - Csak gyere utánam!
Bekapott egy kanál babos rizst.
És most egy kanál tongcshimit eszik.
Fűszerezett harangvirággyökeret...
Nem! Fűszeres mungóbabcsírát eszik.
Újabb kanál babos rizs.
Most grillezett harangvirággyökeret eszik.
Fűszeres mungóbabcsírát eszik.
Most pedig fűszeres spenótot.
És most egy kis páfrányt...
Nem, főtt disznóhúst eszik.
Most egy kanál tongcshimit.
Most tojást eszik.
Vidd a palota Orvosi Hivatalába!
ORVOSI HIVATAL: A GYÓGYÍTÁS ÉS OKTATÁS FELÜGYELETI SZERVE
Egek!
Igen, arra van.
Goo gyakornok!
- Jó reggelt, Goo gyakornok! - Jó reggelt, persze.
Így értetted, hogy beléphetek a Belső Palotába?
Hogy egész nap őfelségét kell követnem? Egyedül?
Milyen volt?
Hát nem csodás ébredés után rögtön őfelségét látni?
Tudod, mit kellett megtennem?
Kora hajnalban odahívtak,
a székletét is én takarítottam fel!
Miért történik mindez?
Nézd ezt a neveletlen némbert!
Figyelj!
Miért Yang hivatalnoknak panaszkodsz?
Őfelsége makacsul ragaszkodik hozzá,
hogy nyerjen ellenünk.
Nyerni akar a történészek ellen?
Történt egy s más, míg börtönben voltál.
Diszkrét erőfitogtatás zajlott őfelsége és köztünk.
Egyáltalán nem volt "diszkrét."
Orrvérzés, hajtépés, sírás és ordibálás.
Bandaháború volt.
Ezért haragszik rád őfelsége.
Sokan nyújtanak be kérvényt a munkánk akadályozásáról,
de nem kényszeríthet minket.
Mivel te csupán gyakornok vagy, és könnyű célpont,
szándékosan hoz kellemetlen helyzetbe, hogy móresre tanítson.
De ha jól meggondoljuk, ez remek lehetőség.
Nézheted és feljegyezheted,
hogy őfelsége mit csinál egész nap.
Nem mindenkinek adódik ilyen lehetősége.
Hogy nevezheted lehetőségnek? Ez kínzás.
A kínzás még hasznodra válhat.
A nagybátyám haja újra nőni kezdett,
miután tízszer megkorbácsolták,
így tíz év után újra bóbitát hordhatott.
Goo írnok, a Királyi Rendeletek Hivatalának büszkesége
és a női történészek jövője függ ettől a háborútól.
Ha munka közben el is ájulsz,
akkor se add fel!
Amíg őfelsége meg nem adja magát, mi teljes erővel kitartunk!
- Kitartunk! - Kitartunk!
Hangosabban! Kitartunk!
- Kitartunk! - Kitartunk!
Kiabáljuk együtt!
A szeretője miatt rosszul bánt a hűséges feleségével?
Milyen aljas alak!
Kim Yong-seont korbácsolják meg tízszer,
mert megsértette a közerkölcsöt,
és ha a felesége el akar válni, engedélyezzétek!
Igen, felség.
Ne azt! Előbb azt olvasd föl!
Igen, felség.
Park Bong-jo, Kjonggi tartomány kormányzója
tájékoztatni kíván minket a segélyrendszer kiskapuiról.
Lássuk! Tekerd ki!
"Én, Park Bong-jo, 25 200 szok gabonát adtam
Kjonggi tartomány 557 852 lakosának
az elmúlt négy hónapban.
A régiókra vonatkozó adatok jönnek.
Kvangdzsu: 580 szok.
Jodzsu: 896 szok.
Phadzsu: 642 szok.
Szuvon: 1234 szok.
Puphjong: 561 szok.
Incshon: 949 szok.
Namjang: 727 szok."
Ennek sosem lesz vége.
- Olvasd gyorsabban! - Igen, felség.
"Phungdok: 675 szok. Tongdzsin: 556 szok.
Kojang: 722 szok. Anszan: 853 szok.
Kimpho: 691 szok."
- Uram! - "Kvacshon: 776 szok.
Jongin: 845 szok. Jangdzsu: 787 szok.
- Csukszan: 699 szok. Anszong: 728 szok." - Uram!
Lemaradtam.
Mennyi gabonát kapott Phadzsu? 600 valamennyit.
Phadzsu? Phadzsu...
Phadzsu...
Itt van Phadzsu. 642 szok.
- "Icshon: 866 szok." - Elnézést, uram!
Mi van már?
Szuvon után nem tudtam leírni semmit.
Akkor mostantól igyekezz!
Igen, uram.
"Szuvon: 1234 szok.
Puphjong: 561 szok."
Felség!
Ma nem leszek Dongungdzsonban. Elmehetsz.
Talán titkos szemlére megy?
Uram!
Uram, ezt nézze meg! Nagyszerű dolgokat árulunk.
A hölgyek imádják a portékáinkat.
- Valóban? - Nézzen körül!
- Lássuk csak! - Mit szól ehhez a hajtűhöz?
Jól van.
Nem könnyű. Próbáld meg!
Rendben.
Tessék!
- Egy. - Köszönöm.
- Köszönöm.
- Jól van.
- Köszönöm. - Nincs mit.
Miért nézel így rám?
Nem vagyok hozzászokva.
Ez az első alkalom, hogy mosolyogni látom.
Ennyire boldog, hogy kijött a palotából?
Ha igent mondok,
azt fogod leírni, hogy a koronaherceg
elhanyagolja a munkáját emiatt?
Nem fogok semmit írni a mai napról.
Nézz körül!
Itt...
senki sem néz rám.
Ezért nem kell aggódnom
a méltóságom vagy a politikai frakciók miatt.
És senki nem hív koronahercegnek, amitől néha a frász tör ki.
Csak egy járókelő vagyok a tömegben.
Csak éppen drága a ruhám.
A palotán kívül nőttem fel.
Egykoron egy naiv kisfiú voltam, aki az erdőben és mezőkön szaladgált.
Tábornok akartam lenni,
aki a csatatéren harcol.
Ennek egy oka volt.
Szerettem volna egy nagy, fekete lovat.
Tudom, hogy már nem tölthetem úgy az időmet, mint régen.
De amikor elhagyom a palotát,
újra átélhetem ezeket a pillanatokat.
A titkos szemlét használom ürügyként,
és néhanapján kijövök,
hogy ne felejtsem el,
ki voltam egykor.
Elnézést! Szeretnénk fizetni.
- Mennyi lesz? - Két njang.
Parancsoljon!
Várj!
Mi ez, felség?
Attól a nőtől vásároltam.
Bűntudatom volt, amiért nem vettem semmit.
Mi a baj?
Nem felel meg az ízlésednek?
Miért nem kérdezi meg?
Amikor azt mondtam, magával tartok,
nyugodtan mondhatott volna nemet.
De hagyta, hogy elkísérjem.
Nem azért tette, mert kérdezni akart valamit?
"Mit hallott és mit írt le Goo gyakornok,
amitől őfelsége dühös lett?"
Nem ezt akarja tudni?
Jobb, ha hazamész.
Ilyen fáradt vagy?
Még itt vagy.
Tessék! Készítettem egy listát a holnapi kérvényekről
és mindenkiről, aki majd lerója tiszteletét.
Remélem, segít egy kicsit.
Ez hatalmas segítség.
Köszönöm. Kedves vagy, Min hivatalnok.
Túl szorosan fogod az ecsetet.
Nem csak gyorsan írni kell tudnia
egy történésznek.
A kezedet tartsd lazán, és használd a karodat!
Nem vésni kell a szavakat.
Az írásod legyen gördülékeny.
Tanulj meg így írni!
Mostantól sűrűbben kell majd ecsetet tartanod.
"Mostantól"?
Szerinted...
fényes jövő vár rám történészként?
Hiszen már börtönben is voltam,
pedig csak most léptem be a királyi udvarba.
Nem gondolod, hogy hat hónapon belül
száműzni fognak a messzi Csedzsu-szigetre?
Nem fogom hagyni...
hogy ilyen megtörténjen.
Majd megint benyújtod a végső kérvényt?
Hallottam róla.
Köszönöm.
Meg tudom csinálni.
Sajnálom,
hogy ennyi mindenen át kellett menned.
Ha azt mondod, fel akarod adni,
megértem.
Senki sem fog neheztelni.
Előző életemben igazán engedetlen lehettem.
Az, hogy ezt mondod,
csak elszántabbá tesz. Végig akarom csinálni.
Goo gyakornok!
Nem kell bocsánatot kérned.
Nem a Királyi Rendeletek Hivatala miatt
utálatos velem őfelsége.
Őfelsége azt hiszi, hogy tehetetlen nyápic vagyok,
de győzni fogok, mert fizikailag és lelkileg erős vagyok.
Terrorizálhat, ahogy csak akar.
Nos...
ez egy pökhendi megjegyzés volt.
Nem tudtad? Ebben jó vagyok.
Goromba vagyok,
megteszem azt, amit nem szabad,
és ha bántanak, én duplán adom vissza.
És erre büszke vagy?
Igen.
- Köszönöm. - Szóra sem érdemes.
Felség, most már le kéne feküdnie.
Ha késő éjszakába nyúlóan olvas,
Heo eunuch meg fog minket büntetni.
Ha megbüntet titeket,
én is megbüntetem őt.
És...
nem kéne nekem segítenetek?
Ha okos dolgokat mondok a királyi tanóra alatt,
őfelsége majd csodálni fog engem.
És egy nap engedélyt ad rá,
hogy a palotán kívül éljek.
Akkor feleségül veszem Hae-ryungot,
és boldogan élünk, amíg...
A lényeg, hogy tanulnom kell,
hogy ti és én ne bezárva éljünk
itt, Nogszodangban.
Úgyhogy ne zavarjatok!
Akkor holnap meg kell büntetnie Heo eunuchot, rendben?
Engem nem lep meg őfelsége szeszélyes természete,
de ezt nem vártam.
Eddig még egy jó tanítót sem küldött Dowonhoz,
most meg hirtelen részt vehet a királyi tanórán?
Ez nem minden.
Igaz, hogy a herceg
őszintén rámutatott őfelsége hibáira,
de ő büntetés helyett inkább megdicsérte.
A második főminiszter is ott volt?
Igen, felség.
Felség, ideje felkelni.
Felség!
"A király uralkodása a tanulmányain alapul.
Habár ez a mellette álló segítők
hatalmától is függ.
Zsen-cung császár uralkodása idején Tu Jen...
Zsen-cung császár uralkodása idején
Tu Jen sokszor utasított vissza
egy palotából származó parancsot.
A császár azt mondta Oujang Hsziunak:
'Számtalanszor meg kellett állnom
Tu Jen visszautasítása miatt!'"
Felség!
Én...
nem aludtam.
Csak becsuktam a szemem.
Kancellár, folytasd!
Igen, felség. Egy kitűnő alattvaló, mint Tu Jen
képes a királyt megállítani,
mielőtt az rossz útra tévedne.
Felség! Hajnali négy óra van.
Felség, a női történész már itt van.
Az a lány sosem alszik?
Jöttek leróni a tiszteletüket.
A HIVATALNOKOK LERÓJÁK TISZTELETÜKET, MIELŐTT ELFOGLALJÁK ÁLLÁSUKAT
Következő!
Ezúttal hálájukat fejezik ki.
AZ ÚJONNAN ALKALMAZOTT HIVATALNOKOK HÁLÁT ADNAK A KIRÁLYNAK
Meddig tart még ez?
Kaphatnék 15 perc szünetet? Csak 15 percet!
Az ország összes hivatalnoka eljött ide?
Miért nem fogynak már el?
Sok változás történt a hivatalnokok között.
Kérjek az Orvosi Hivataltól egy kis erősítőt?
Az erősítőtől nem leszek fiatalabb.
Ha tíz évvel fiatalabb lennék,
nem kéne ezen keresztülmennem.
Ebből elég.
Véget kell ennek vetnem.
Veréb!
Ezentúl Verébnek fogsz hívni?
Miért ne? Aranyos név. Veréb.
Picike, kedves és kerek.
Nem is vagyok kerek.
Stílusosnak és elegánsnak születtem...
Még nem reggeliztél, ugye? Korán jöttél.
Ennél a falnál hagyok neked ennivalót.
Amikor tudsz, gyere ki enni.
Köszönöm.
Goo gyakornok!
Igen, királyi főtitkár úr?
Hol voltál? Igyekezz!
Gyere ide, és ülj le!
Nem fáradtál még bele?
Most a királlyal fogsz inni.
Szeretném, ha...
most csak alattvalóként viselkednél.
- De... - Mi a baj?
Azt tanították, a történész nem alattvaló?
Rajta, igyál!
Idd meg,
és felejtsük el a kötelességünket!
Tessék?
Felség!
Nem utasíthatod vissza.
Igazából...
nagyon jól bírom az alkoholt.
Ha le akar itatni,
nem fog sikerülni.
Akkor hogy bírjalak szóra?
A börtönben is hallgattál,
és hiába dolgoztattalak három napon át.
És hiába adtam neked italt.
Nem szégyelled magad? Vagy nehéz a felfogásod?
Tényleg nem tudod, mennyire zavar,
- amit aznap tettél? - De, tudom, felség.
Akkor miért akarsz harcot nyerni a király ellen?
Nem a győzelemről van szó.
Hanem hogy elvégzem-e
a munkámat történészként.
Ne gyere ilyen suta kifogással!
Szerinted a történészeket védik az istenek?
Amikor kitört a háború,
egyes történészek elmenekültek, mert féltették az életüket.
Igen, tudom.
És kirúgták őket a Királyi Rendeletek Hivatalából.
És hanyag történészekként
emlékeznek rájuk.
Ez nem minden. Myeongjong király idején volt egy történész,
aki behódolt a hatalomnak,
és nem teljesítette kötelességét.
Amiért megmutatta a szacshek tartalmát,
élete végéig fényűzően élhetett.
Viszont miatta ártatlanok haltak meg.
A történészek így írtak róla:
"Gonosz, ördögi, veszélyes,
erőszakos, kapzsi, arrogáns,
trágár és elfogult."
Hogy lehet, hogy mindenre van válaszod?
Jól van.
Ha nem árulhatod el, mit írtál aznap,
akkor nem kell elmondanod. Többé nem kérdezem meg.
Helyette...
szabadulj meg tőle kérdés nélkül!
Égesd el, vagy vesd vízbe!
Titokban jegyezted le,
úgyhogy titokban is semmisítsd meg!
Ígérem, életem végéig hallgatni fogok róla.
És bármilyen kívánságodat teljesítem!
Ha vagyont akarsz, megkapod!
Ha férjet akarsz,
megtalálom a legjobbat, akihez hozzámehetsz!
Azt akarod,
hogy szétvessen a düh?
Tényleg...
hajlandó lenne teljesíteni,
bármit is kérek?
- Yang hivatalnok! - Mi van?
Levelet kaptam a Kancelláriától.
És?
Ami azt illeti,
személyesen őfelsége, a király küldte.
"Őfelsége"?
Írt nekünk valamit?
Mi áll benne?
Még nem mertem kinyitni sem.
Ha netalántán...
kirúgnak minket,
egy életre elátkozlak téged...
Miért mondasz ilyet?
"Nem ismertem fel a helyzet komolyságát, és üldözőbe vettem
a Királyi Rendeletek Hivatalát,
vagyis királyként visszaéltem a hatalmammal,
és ezt nagyon szégyellem.
A történészek nem hódoltak be a parancsomnak,
és megőrizték kötelességtudatukat.
Csak meghajolni tudok erős akaratuk előtt."
"Ezért mostantól
a történészek bárhová beléphetnek,
és nem kell engedélyt kérniük tőlem,
és aki megpróbálja megállítani őket,
szigorú kihallgatáson fog részt venni...
az én irányításom alatt."
Hae-ryung, az a bolond!
Mit tett?
Köszönjük, felség!
KIRÁLYI RENDELETEK HIVATALA
Goo gyakornok!
Goo írnok!
- Goo írnok! - Goo írnok!
A ravasz kis fruska.
Tényleg hajlandó lenne teljesíteni,
bármit is kérek?
Igen, kérhetsz bármit.
Bármit kérhetsz, kivéve a királyi trónt.
Nem dobhatom el,
amit aznap írtam.
Mégpedig azért, mert nem is írtam semmit.
Igaz, hogy hallgatóztam,
de nem hallottam semmit.
És ezért...
nem is írtam semmit.
De...
nálad volt a szacshek.
Az akkor is nálam van, ha nem írok semmit.
Hogy merészeled?
Vagyis bolondot csináltál belőlem egy üres szacshekkel?
Hihetetlen vagy.
Áruld el! Milyen érzés volt hülyét csinálni a királyból?
Jó szórakozás volt nézni,
milyen kétségbeesett vagyok?
Nem.
De sikerült meglátnom, milyen nagyszerű király maga.
Tessék?
A jó történész sosem fél a királytól,
viszont a jó király mindig tart a történészektől.
Én úgy láttam,
maga tartott egy női történésztől, aki csak gyakornok,
hallgatott a diákok szavára,
és visszavonta a parancsát.
És ahelyett, hogy a hatalmával fenyegetett volna,
beszélgetéssel igyekezett megváltoztatni a véleményem,
ami nagyon dicséretre méltó.
És most ezt az oldalát fogom leírni...
ebbe a szacshekbe.
Kérem, felség,
ne vesse meg a történészeket!
A történészek nem csak a hibáit jegyzik le.
Nem azért akarnak a történészek maga mellett lenni,
hogy szemmel tartsák, és lejegyezzék minden lépését,
hanem hogy leírják a nagyszerű szavait,
hogy a következő nemzedékek okulhassanak belőle.
A történészek elvégre...
a népének tagjai...
és az alattvalói.
Arra kérem,
ne távolodjon el a történészektől!
Ez lenne...
az egyetlen kívánságom.
Érdekes egy személyiség.
Azt mondta,
hogy ide fog jönni.
Készüljünk! Idzsuba kell mennem.
Igen, úrnőm.
Egészség!
- Egészség! - Egészség!
Nagyon finom.
Goo írnok, őszinte leszek. Amikor megláttalak,
rögtön tudtam, hogy nagy dolgokat viszel majd véghez.
Emlékeztek, ugye?
Mikor megkérdezték, hogy lehet megállítani a napfogyatkozást,
ő azt írta, hogy még Csu-ko Liang sem képes
a napfogyatkozást megakadályozni.
Egy igazi történésznek ez a dolga.
Az igazat kell írnunk!
Miről beszélsz? Állandóan bántottad őt.
Kedvesnek kellett volna lenned.
Ugyan! Mindenki másképp mutatja ki a szeretetét.
A szeretet lehet gyengéd, de lehet
szigorú és diszkrét is.
Ne feledd, hogy én tettelek azzá, aki ma vagy!
- Légy velem rendes, jó? - Jó.
Jól van. Igazán büszke vagyok rád.
- Korán eljött a palotából... - Ügyes vagy.
...hogy ezekkel a félnótásokkal ihasson?
Mit bámulsz?
Yang hivatalnok!
Nézd, ki van itt!
- Mi? - Yi írnok!
Azóta nem láttalak, hogy elmenekültél tőlünk.
- Te hűtlen gazember! - Gyere és ülj le!
Sokat segített nekünk aznap.
Egy italt megérdemel.
Egyértelmű.
Rendben van.
- Ott van hely. - Jólesne egy ital.
Rendben. Nézd, milyen nagylelkűek vagyunk!
Meghívjuk inni, pedig elmenekült tőlünk.
Hogy ízlik?
Nagyon értek az italkeveréshez.
Égeti a torkodat, ugye?
Idd meg!
- Itassátok rendesen! - Jó.
Sokat ittál?
Miért vagy itt?
Csak erre jártam.
Három csészétől teljesen véged lesz.
Majd én megiszom a többit.
Azt nem hagyhatom.
Mondd csak, Yi írnok! Honnan van ez a szép ruha?
Elvettél egy gazdag családból származó nőt?
Nem erről van szó.
A családom nagyon vagyonos.
Mennyi vagyona lehet egy középosztálybeli családnak?
A családjának biztos szerencséje volt.
Yi írnok, hadd töltsek egy italt!
Tessék!
- Egek! - Jól bírja.
Tessék!
Egek! Miért nem hagytok neki szünetet?
- Ez nem beavatási szertartás. - Mi van?
Máskor lenne esélye nemesemberrel inni?
Vegye megtiszteltetésnek! Nem igaz, Yi írnok?
- De igen. - Na látod!
Idd meg!
Nem jó, ha valaki üres gyomorra ennyit iszik.
Nincs idő enni.
- Egek! - Nincs rá idő.
Tessék!
Főminiszter úr!
- Egek! - Jóságos ég!
Rossz a szemed? Az neked a főminiszter?
Tényleg? Nekem úgy tűnt.
Egek!
Már meg is ittad az italodat?
Akik nem a Szonggjungvanra jártak,
egyáltalán nem türelmesek.
Tessék!
Jó estét, harmadik főminiszter!
- Egek! - Te jó ég!
Meg akarsz halni? Az nem...
Néha a frászt hozod rám.
Rajta, idd csak meg!
Kérhettél is volna.
Nézzetek rá! Elképesztő egy lány.
- Üljünk le! - Egek!
Jól van.
Most, hogy már eleget ittunk
és ettünk,
nem gondoljátok, hogy valamivel
fel kéne dobni ezt a jó hangulatot?
-Son Gil-seung! -Son Gil-seung!
- Son Gil-seung! - Azt akarjátok, hogy énekeljek?
- Son Gil-seung! - Son Gil-seung!
Szerintem azt akarja, hogy hangosabban kiabáljatok!
- Son Gil-seung! - Son Gil-seung!
- Ez egy boldog nap.
Fácán
Fácán, fácán
Vadásszunk fácánra
Fácán, fácán
Vadásszunk fácánra
Vadásszunk fácánra a Csiriszanon
Mássz fel a Csiriszanra és a Mudungszanra
És a Kumszongszanra
Ott megláttam egy fácánt
A farkán szól a csengettyű
Vadásszunk fácánra
Yang hivatalnok!
Minden neheztelésem
- Egek! - Jó ég!
Nem vagy olyan állapotban, hogy visszakísérj a palotába.
De te öt csészével ittál.
Én öt csészével, de te öt üveggel.
Jó, akkor elbúcsúzom.
Viszlát holnap!
Várj!
"Én vagyok...
ennek az országnak a hercege."
"Rajta!"
Ez nagyon szép.
Egek, ez olyan kemény!
REMÉLEM, HOSSZÚ ÉLETED LESZ ÉS ÖRÖKKÉ ŐRZÖD A SZÍVEMET
Mit csinálsz idekint?
Levegőzöl?
Ez langyos mézes víz.
Ettől jobban leszel.
Talán rosszul vagy?
"Remélem, hosszú...
életed lesz...
és örökké őrzöd...
a szívemet."
Kérdezd meg, miért jött Csoszonba!
- Sosem láttam olyat, aki nyugatról jött. - Furán néz ki.
Nehezen jutott el Csoszonba.
Ha szóba hozza Szorevont,
a második főminiszter nem fogja tűrni.
Szerinted védi valaki?
Ha van egy katolikus hívő a palotában...
Az életem árán is megvédem ezt a hitet.
Mitévő legyek? Tetszik.
Jobb, ha megszokod.
Mindenki szabadnak és egyenlőnek születik.
A te országodban nincsen király?
El sem hiszem, hogy beléd botlottam. Én itt lakom.
Az ország, ahol a napkelte köszönt téged. Tudod, merre van?